Store lanceringer er altid svære for mig,
fordi man giver en kæmpe del af sit hjerte til verden for første gang.
Eric Baker - kreativ chef
Det er svært at give det videre og se, hvordan verden reagerer,
for man ved det ikke, før de kommer ind.
Star Wars-fans har bygget Star Wars i 45 år nu.
Der er folk, der lever og ånder Star Wars hver dag,
og den her verden, vi har bygget,
giver dem nu et sted at udleve deres Star Wars-historie.
Jeg føler, at vi skylder dem den bedst mulige oplevelse,
for det her er noget,
de her ventet hele deres liv på at se.
EN DAG HOS DISNEY
Jeg voksede op i en meget lille by i det nordlige Georgia.
Vi havde ikke en biograf. Man måtte tage til den næste by for at se en film,
så hvis man så en film, var det noget særligt.
Jeg så ikke Star Wars, før den havde været i biografen i et år.
Mine forældre tog mig omsider med, og det ændrede mit liv.
Jeg vidste ikke, hvad jeg ville være, men det skulle være indenfor underholdning.
Sjovt nok var jeg til en fest en aften,
og der var en rekvisitør fra en TV-serie, som dukkede op
og så nogle ting, jeg havde bygget rundt omkring i huset,
og han spurgte, om jeg var interesseret i at være rekvisitmager.
At gå fra film til at bygge ting i virkeligheden,
som kan holde, så gæsterne kan nyde dem hver dag.
Når man bygger ting til et filmsæt, så skal de holde én eller to dage,
og så bliver de smidt ud.
Da vi var i England, besøgte vi fly-skrotpladser og den slags,
fordi vi ledte efter flydele,
som lignede dem, der blev brugt i filmene.
Pludselig står der en 747'er på en græsmark,
som de hiver delene af,
og man løber ind og siger: "Jeg tager alle 91 kilometer kabler
og det sæde og det sæde og det kontrolpanel."
Tænk at kunne gå hele vejen rundt om noget
og virkelig se på det og studere det. "Der er det, og der er det."
Og at se alle de her ting, som de har set i filmene gennem årene.
Der er intet som at se reaktionen på en gæsts ansigt
første gang, de går ind i noget, vi har bygget.
Det gør hvert øjeblik af blod, sved og tårer det hele værd.
Beklager. Jeg bliver så rørt. Undskyld. Jeg er følelsesladet.
Jeg mener, bare i det her lille værksted...
...hænger der over 63 bure ned fra loftet.
Og alle disse bure er lavet af forskellige ting.
Nogle af dem er faktisk lavet af studielamper fra filmsæt.
Det er et utroligt, smukt rod.
For os var noget af det sjoveste at finde på de her ting,
som ikke var med i filmene,
og få lov at tilføje noget til en verden, som vi har elsket hele vores liv.
Mit barnebarn tror, jeg er berømt nu.
Han siger: "Du er berømt." Jeg siger: "Nej. Ikke rigtigt.
Jeg bygger bare de her ting, du ved?"
Jeg fortalte min kone, at målet om at arbejde på Star Wars er nået nu.
Jeg får gåsehud bare ved at tale om det.
Tekster af: Jonas Kloch